YLTÄKYLLÄINEN ELÄMÄ Rajaton 2/2
Tervetuloa ohjelmamme pariin.
Rukoilemme, että ylistysmusiikki on siunaukseksi.
Tänään jatkamme opetusta rajattomuudesta.
Haluan rohkaista uskomaan, että Jumala antaa enemmän -
kuin mitä tiedät tarvitsevasi.
Et ehkä ole uskaltanut uskoa, että Jumala haluaa tai pystyy siihen.
Leski luuli, että hänellä oli vain pieni tippa öljyä.
Jumala kehotti häntä hakemaan lisää ruukkuja.
Usein pysähdymme, kun meillä on vasta pieni tippa.
Jumala haluaa, että keräämme lisää astioita -
esimerkiksi unelmien ja ihmissuhteiden muodossa.
Rukoilen, että sydämesi ja ajattelusi avartuu -
ja ymmärrät Jumalan rajattomuuden.
Vieraile kotisivuillamme ja lataa sieltä opetuksia.
Rukoilemme, että ohjelma siunaa sinun ja läheistesi elämää.
Palvelemme rajatonta Jumalaa.
Haluan haastaa sinua siellä, -
missä tarvitset vähemmän rajoituksia.
Miltä elämänalueelta pitäisi poistaa rajoituksia?
Meidän on vaikea ymmärtää puhetta Jumalan rajattomuudesta.
Psalmeissa kerrotaan, että Jumalan voima on rajaton.
Hänen rakkaudellaan ei ole rajoja eikä loppua.
Hänen armonsa on loputon. Se on uusi joka aamu.
Ps. 147: Jumalan voima on rajaton. Ps. 145: Hänessä ei ole rajoja.
Se tuntuu innostavalta, -
mutta sitä voi olla vaikea nähdä omassa arjessa.
Elämämme voi tuntua rajoitetulta.
Taloustilanteemme voi asettaa meille rajoituksia.
Ihmissuhteet ja terveys saattavat rajoittaa meitä.
Saatamme ajatella, että asuin- paikkamme rajoittaa meitä, -
sillä eihän sieltä ole tullut ikinä ketään merkittävää.
Meillä on rajaton Jumala, mutta silti elämämme on rajallista.
Ellemme ole varovaisia, hyväksymme sen tosiasiana.
Kehitämme teologian, joka tukee sitä.
2. Kun. 4:ssä sanotaan, että leski oli ollut profeetanoppilaan vaimo.
Profeettojen seura oli hänelle tuttua.
Hän huusi Elisalle: "Minun mieheni, sinun palvelijasi, kuoli," -
"ja sinä tiedät, että palvelijasi oli herraapelkääväinen mies."
"Nyt velkoja tulee ottamaan minun molemmat poikani orjikseen."
Siinä oli kolme rajoitusta: kuolema, katkeruus ja pelko.
Hän oli ollut profeettojen kanssa, mutta nyt hän eli pelossa.
Kaikki varat olivat huvenneet. Hän oli neuvoton.
Lisäksi hän oli vaarassa menettää poikansa.
Hän oli mennyt ääripäästä toiseen. Silloin pitää tietää, mitä tehdä.
Kun tippuu korkeuksista monttuun, täytyy tietää, mitä tehdä.
Jumala sanoo: "Olen antanut sinulle kyvyn nousta uudelleen."
Ihmisen pitää ottaa se vastaan ja karsia rajoitteita.
Lesken esimerkki näyttää, miten rajoitteita karsitaan.
Täytyy pyytää apua.
Joku toivoi, että rohkaisisin puhumaan enemmän kielillä.
Niin voi tehdä, mutta joidenkin on kerta kaikkiaan haettava apua -
ajatteluun, tunnustamiseen ja suunnittelemiseen.
Joku pitää taloudellista suunnittelua vaikeana.
Rajoituksia voi karsia pyytämällä apua.
Joku on kotielämässään ahdingossa. Hänen pitää pyytää apua.
"Elämäni on rajoitettua, enkä tiedä, mitä tehdä."
Leski pyysi Elisalta apua.
Jotkut ovat rajoittuneita, koska he ovat ylpeitä.
Ylpeytesi rajoittaa sinua.
"En voi myöntää sitä. Muuten minua pidetään tyhmänä."
"Se leviää seurakunnan viidakkorummussa ja Twitterissä."
"Johtajat saattavat kuulla sen ja pitää minua lihallisena."
Teistä jotkut ovat hyviä teeskentelemään.
Teeskentely rajoittaa ja estää saamasta läpimurtoa.
Teeskentely johtaa teeskentelykierteeseen.
Vihollinen nauttii siitä, ettemme hae apua, -
että olemme ylpeitä ja häpeämme. Häpeä estää saamasta läpimurtoa.
Täytyy olla enemmän huolissaan hedelmättömyyden murtamisesta -
kuin siitä, että ihmiset saavat tietää hedelmättömyydestäsi.
"Laula, sinä hedelmätön!"
"Kerro siitä ihmisille. Käännä tilanne päälaelleen."
"Pyydä apua. Ole avoin."
Rajoituksia voi karsia huutamalla apua kuin leski.
Missä asiassa sinun pitää pyytää apua?
Uskon, että Jumala kehottaa meitä seurakuntana pyytämään apua.
Uskon, myös että meidän pitää saada siihen hengellistä varmuutta.
Tarvitsemme varmuutta, joka rohkaisee meitä pyytämään apua, -
rakennuksia, rahaa, huolenpitoa ja asioita.
Pelkäämme pyytämistä, koska olemme tottuneet kielteisiin vastauksiin.
Tarpeeksi monen "ein" jälkeen lakkaamme pyytämästä.
Tiedän, että monen "ein" jälkeen saattaa tulla "kyllä".
Emme pyydä naapuria pääsiäisen jumalanpalvelukseen, -
koska pyysimme toista naapuria ja hän sanoi "ei".
Meidän on saatava lisää varmuutta, -
jotta uskallamme pyytää ja siten karsia rajoituksiamme.
Tarvitsemme rakennuksia ja rahaa.
Tarvitsemme paljon rahaa, koska meillä on suuri näky.
Emme uskalla pyytää yhteiskunnalta apua, tukea ja lahjoituksia.
Joidenkin työpaikan läpi kulkee valtavat määrät pääsiäismunia.
He eivät uskalla pyytää muutamaa munaa seurakunnan laupeudentyöhön.
Teistä jotkut pystyisivät ratkomaan ongelmia parilla pyynnöllä.
Voimme karsia rajoituksia esittämällä pyyntöjä useammin.
Korkeintaan joku voi sanoa "ei". Emme me siihen kuole.
Maailma ei epäröi pyytää.
Raamatussa sanotaan, ettei meillä ole, koska emme ano.
Siinä on hyvä vihje. Raamattu on neuvokas: -
"Anokaa, etsikää, kolkuttakaa."
Raamattu ei kehota ihmettelemään, pähkäröimään ja toivomaan.
Ne ovat proaktiivisia sanoja. "Voinko lainata autoasi?"
Me ajattelemme: "Minulla ei ole kyytiä."
"Julkiset kulkuneuvot eivät kulje sinne, missä asun."
"Ehkä minulla on joskus varaa autoon."
"Haluaisin mennä Leedsiin kokouksen. Rukoilen."
Keskustelukaveri on menossa Leedsiin. Autossa on tilaa.
Kysy: "Saisinko kyydin Leedsiin? Haluaisin kovasti mennä sinne."
Toinen voi sanoa: "Luulin jo, ettet koskaan kysy."
Lapsi murtaa rajoituksiaan pyytämällä.
Nosta käsi ja sano: "Anteeksi, en ymmärrä."
Kun nostaa käden, rajoitus väistyy ja vastaus tulee.
Lapsi kysyy aina: "Miksi? Miksi lähdet? Voinko tulla mukaan?"
Kuinka monella on lapsia, jotka pyytävät aina päästä mukaasi?
"Voinko tulla mukaan? Saanko pyytää ystävänikin?"
"Saanko karkkia? Voinko mennä sirkukseen? Saanko hassun hatun?"
Kun kysyy kahtatoista asiaa, saa varmemmin edes jotakin.
Lopetamme sen, kun kasvamme. Tarvitsemme samanlaista rohkeutta.
Tällä viikolla kannattaa kysyä: "Haluatko tulla pääsiäisjuhlaan?"
"Lapset saavat ratsastaa aasilla, jos he ovat alle 50 kg."
"Haluatko jotakin ilmaiseksi? "Haluatko antaa jotakin ilmaiseksi?"
"Voimmeko käyttää rakennustasi? Tarvitsemme varastotilaa."
"Voisitko hakea kolme nuorta nuorisoiltaan autollasi?"
"Voitko viedä lapset puolestamme pyhäkouluun?"
Ellemme ano, emme saa.
Meidän pitää oppia pyytämään.
2. Kun. 4:3:sta käy ilmi, -
että lesken ihme olisi riippuvainen hänen pyytämiskyvystään.
Ensin hän pyysi apua. Sitten hän pyysi lisää apua tuntemattomilta.
Pyytäminen kuuluu olennaisesti ihmeeseen.
Rajoituksia voi karsia myös siten, -
että muuttaa rajoitukset odotuksiksi.
Joidenkin täytyy odottaa paljon, paljon enemmän.
Paljon enemmän.
Nosta uskon tasoasi.
Elisa ei sanonut: "Jätä asia minun hoidettavaksi."
Jotkut odottavat sellaista vastausta.
Jumala ei sano, että Hän antaa sitä, mitä haluamme.
Hän auttaa saamaan läpimurron, -
mutta Hän ei aina toimi odottamallamme tavalla.
En usko, että leski odotti seuraavaa vastausta: -
"Elisa sanoi: 'Mitä voin tehdä hyväksesi?'"
Leski vastasi: "Palvelijattarellasi ei ole mitään." Kuulostaako tutulta?
Minulla ei ole mitään eikä ketään. Minulla ei ole ystäviä, työtä, -
tulevaisuudennäkymiä, ulkonäköä, tukkaa.
Minulla ei ole palvelutehtävää, arvoa eikä yhtään mitään.
Leski puhui rajoituksista. Sellaiselta rajoitukset kuulostavat.
Kuuntele, miten Elisa karsi naisen rajoittunutta puhetta.
Hän kysyi: "Mitä sinulla on talossasi?"
Se varmasti harmitti leskeä.
"Luuletko, etten ole katsonut, mitä talossani on?"
"Olen kolunnut tuolintaustat, jos sinne olisi pyörinyt kolikko."
"Olen penkonut sohvantyynyt, jos taskusta olisi tipahtanut lantti."
"Olen yrittänyt myydä aasini nettikaupassa."
"Kuule, Elisa, olen kokeillut kaikkea."
Uskon, että Jumala sanoo: "Katso uudelleen."
Hän sanoo: "Etsi uudelleen fyysisestä kodistasi."
Hän sanoo myös: "Etsi myös seurakunnasta."
"Katsokaa tästä paikasta, tästä tutusta paikasta."
"Olet istunut joka sunnuntai samalla istuimella" -
"samojen ystävien kanssa. Katso uudelleen."
"Näen jotakin, mitä et ole nähnyt, kaupungistamme ja seurakunnastamme."
Hän näkee Mäkisistä ja Vuorisista asioita, -
joita Mäkiset ja Vuoriset eivät itse ole huomanneet.
"Katsokaa uudelleen taloanne."
Joku ajattelee: "Okei, katsotaan. Samat laskut laskulokeroissa."
"Kaapissa samat ryynit, joita olemme syöneet viikkojen ajan."
Jumala käskee katsoa eri silmin.
Kuulkaahan.
Ette varmaankaan edes tajua, mitä Jumala sanoo.
"Katso uudelleen."
Olen kokenut halua luovuttaa.
Olen luopunut sisälläni jopa Bradfordin kaupungista.
"Jumala, ehkä minun pitäisi mennä Kaliforniaan."
"Koen läsnäolosi siellä vahvemmin."
Kaikilla on sellaisia hetkiä. "Onkohan se tämän arvoista?"
"Kannattaako sen eteen lukea ja tutkia kolmen päivän ajan?"
"Minulla olisi muutakin tekemistä."
"Ehkä ne johtaisivat nopeampiin tuloksiin."
Jumala on murtanut minua elämässäni -
ja sanonut: "Mene takaisin taloosi ja katso uudelleen."
"Katso uudelleen avioliittoasi, ystävyyttäsi ja pienryhmääsi."
"Katso uudelleen palvelutyötäsi, jota olet tehnyt viisi vuotta."
Kun katsoo uudelleen, antaa saman vastauksen kuin leski.
"Öö... minulla ei ole mitään muuta kuin..."
Jumalalle kelpaa "ei mitään muuta kuin".
Jumala haluaa muuttaa vähät eväämme odotuksiksi.
Se muuttaa koko jutun.
Jumala ei näe vähiä eväitä, Hän näkee mahdollisuuden.
Kun asettaa odotuksensa Jumalaan riittävän kauan, -
odotukset muuttuvat huikeiksi vastauksiksi.
Vähät eväät muuttuvat suurenmoisiksi ihmeiksi, -
jos asetamme odotukset Jumalaan.
Katson uudelleen ylistystiimiämme.
Olette mahtavia, mutta katson teitä uudelleen.
Vuoden kuluttua tuo näyttää roskalta.
Se voi tuntua ankaralta. Niin Jumala näkee sen.
Hän on iloinen, että räpiköimme lastenaltaassa, -
mutta ensi viikolla olemme isossa altaassa -
ja ihmettelemme, miksi olimme lastenaltaassa niin pitkään.
Karsi rajoituksia katsomalla uudelleen taloasi, -
katsomalla uudelleen tilannettasi ja seurakuntaasi.
Älä ajattele: "Tiedän etukäteen, mitä kirkossa tapahtuu."
Ihmiset kirjoittivat nähneensä enkeleitä täällä viime viikolla.
Katsotaan uudelleen. Kannattaa ottaa automaattiohjaus pois päältä.
Silloin koemme, että rajaton Jumala voi tehdä mitä vain.
"Minulla on vain vähän öljyä." Mitä sellaista sinulla on?
Hänelle kelpaa vähän uskoa, pieni taloudellinen siemen, -
pieni ilon tai odotuksen tunne.
Tuo vähät evääsi. Karsi rajoituksiasi.
Toivoni on varma
Sieluni ankkuri
Rauha synkimpinä hetkinä
Turvaan vain Jumalaan
Kaikki äänet julistakoot
Jumalani hallitsee
Hänen rakkautensa ei koskaan häviä
Jumalani hallitsee
Hän on Valtias
Koko elämässäni
Jokaisessa tilanteessa tiedän
Jumalani on suurempi. Hän on kaiken yläpuolella
Olen uskon kautta ottanut vastaan totuuden
Sen varassa lepään
Mitkään voimat elämässä tai kuolemassa
Eivät voi riistää minua Hänen kädestään
Kaikki äänet julistakoot
Jumalani hallitsee
Hänen rakkautensa ei koskaan häviä
Jumalani hallitsee
Hän on Valtias
Koko elämässäni
Jokaisessa tilanteessa tiedän
Jumalani on suurempi
Hän on kaiken yläpuolella
Kaiken sairauden, pelon yläpuolella
Kaiken kivun ja surun yläpuolella
Maan päällä ja taivaassa Jumalani hallitsee
Kaikkien voimien ja valtojen yläpuolella
Hänen rakkautensa on loputon
Tänään, ikuisesti Jumalani hallitsee
Kaikkien voimien ja valtojen yläpuolella
Hänen rakkautensa on loputon
Tänään, ikuisesti Jumalani hallitsee
Hänen rakkautensa ei koskaan häviä
Jumalani hallitsee
Hän on Valtias
Koko elämässäni
Jokaisessa tilanteessa tiedän
Jumalani on suurempi
Hän on kaiken yläpuolella
Jumalani on suurempi
Hän on kaiken yläpuolella
Jumalani on suurempi
Hän on kaiken yläpuolella
USKOLLISUUS, horjumaton suhde, liitto tai luja omistautuminen
jotakuta kohtaan, joka saa aikaan tai vaatii vankkaa lojaaliutta
Rakkautesi, Jumala, on lauluni, ja laulan sitä.
Kerron aina kaikille, miten uskollinen olet.
Kerron aina rakkaudestasi.
Loit maailmankaikkeuden ja turvasit kaiken siinä.
Rakkautesi on aina ollut elämämme perusta.
Uskollisuutesi on ollut katto maailmamme yllä.
Enkelijoukkojen Jumala, kuka on vertaisesi?
Olet voimallinen ja uskollinen joka kulmasta.
Jumalan rakkaus on ääretön, Hänen uskollisuutensa suunnaton.
Hänen tarkoituksensa ovat mittaa- mattomia, Hänen tuomionsa mahtavia.
Silti Hänen suuruudessaan mikään ei mene kadoksiin.
Ei ihminen eikä hiiri livahda raoista.
Kuinka auvoisa on rakkautesi, -
kuinka ahnaasti etsimme siipiesi suojaa.
Ravitsemme itsesi runsailla antimillasi.
Täytät kolpakkomme Eedenin lähdevesillä.
Olet suihkuavien valojen lähde.
Avaat silmämme valkeudelle
Herra, säilytä laupeutesi Sinut tuntevia kohtaan -
ja vanhurskautesi oikeamielisille.
Hyvyytesi minua kohtaan pakahduttaa minut.
Rakkautesi on vallannut sydämeni ikuisiksi ajoiksi.
USKOLLISUUS
LIFT 2013 -KONFERENSSI
ISÄNTÄNÄ ROCKNATIONS-TIIMI
VAHVISTAA JA KOULUTTAA NUORIA JOHTAJIA
KÄYTÄNNÖN OPPIA JOHTAJUUDESTA, -
VIESTINNÄSTÄ
TAVOITTAMISESTA
LIFT-KONFERENSSI, 1. - 2.2.2013
Meidän on muistutettava itseämme tästä talosta -
sekä Jumalan työn voimasta ja perinnöstä.
En ainoastaan rakenna tätä taloa, vaan talo on rakentanut minut.
Jumala sanoi: "Älä rakenna minulle sirkusta, rakenna talo."
"Älä rakenna viihdekeskusta, jossa ihmiset tulevat ja menevät."
"Rakenna minulle talo."
KAIKKI PYÖRII JEESUKSEN YMPÄRILLÄ.
STRONGER-KONFERENSSI 14. - 16.3.2013
KONFERENSSI KOKO SEURAKUNNALLE
Suomennos: Marianne Tenetz